- மட்டுமா ஒளவையின் ஓவியத்தில் பதிக்கப்படுகிறது! கைக்குப்பின் நங்கையின் மனமும் வன்மையுமன்றோ நமது மனக்கண் முன் நிற்கிறது. மற்றும், வரகரிசிச் சோறும் வழுதுணங்காய் வாட்டும் முரமுரெனவே புளித்த மோரும் பரிந்திட்ட புல்வேளூர், அவனது வண்மையையும் நமது கிழவி காலவரியை எதிர்த்துப் புகழ் பெறுவதன் கவிகளில் நமக்குக் காண்பிக்கிறாள். விருந்து மணக்கும் இஇக்கவிகள் அவள் காலத்துச் சாதாரண மக்களின் உள்ள நிலையையும் வள்ளண்மையையும் நமக்குக் காட்டுகின்றன. நான் எப்பொழுதும் ராமலிங்க சுவாமியைச் 'சாப்பாட்டுச் சாமி' என்று சொல்வது வழக்கம். கடவுள் என்றால் எத்தனை டஜன் மாம்பழங்கள் என்று சொல்லி விடுவார் போலிருக்கிறது. அவர் திருவாசகத்தை அனுபவித்த அருமையைப் பாருங்கள்! வான் கலந்த மாணிக்க வாசகத்தின் வாசகத்தை நான் கலந்து பாடுங்கால், நற்கருப்பஞ் சாற்றினிலே தேன் கலந்து பால்கலந்து செழுங்கனித் தீஞ்சுவை கலந்தென் ஊன் கலந்து உயிர்கலந்து உவட்டாமல் இஇனிப்பதுவே! இந்த 'மோஸ்தர்' இலக்கிய ஆராய்ச்சி நமக்குள் இன்னும் புறப்பட வில்லை. வந்தால் நமக்குக் கம்ப ராமாயணம் எத்தனை பதிர்பேணிக்குச் சமானம் என்று சொல்லி இஇலக்கியச் சுவையை லேசாக எடுத்து ஊட்டி விடுவார்கள்.